DĖL ŠILALĖS RAJONO SAVIVALDYBĖS ADMINISTRACIJOS PAJŪRIO

 SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI

2018 METAIS

2018 m. spalio 5 d. Nr. DĮV-1108

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės tarybos 2017 m. birželio 22 d. sprendimu Nr. T1-170 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 25 ir 27 punktais, atsižvelgdamas į Pajūrio seniūnijos išplėstinės seniūnaičių sueigos 2018 m. rugsėjo 28 d. protokolą Nr. 8-14-(1.5):

1. S k i r i u :
	1. Jomantų kaimo bendruomenei 300,00 Eur projekto „Mums širdy dar ne ruduo“ įgyvendinimui, bendruomenės sutelktumą ir gyvenimo kokybę gerinančiai veiklai (garso aparatūros pirkimui 2018 m. spalio mėn.);
	2. Pajūrio miestelio bendruomenei 368,00 Eur projekto „Priešadventinė vakaronė – 2018“ įgyvendinimui, bendruomenės sutelktumą ir gyvenimo kokybę gerinančiai veiklai (kanceliarinių prekių, dovanėlių pirkimui ir maitinimo išlaidų apmokėjimui 2018 m. IV ketvirtyje);
	3. Visdžiaugų kaimo bendruomenei 300,00 Eur projekto „Bendruomenės namų materialinės bazės stiprinimas“ įgyvendinimui, bendruomenės akcijoms ir iniciatyvoms, skirtoms viešųjų erdvių ir aplinkos kokybei gerinti (ritininių užuolaidų bendruomenės namams pirkimui 2018 m. IV ketvirtyje);
	4. Žvingių kaimo bendruomenei 300,00 Eur projekto „Kartų pynė“ įgyvendinimui, bendruomenės sutelktumą ir gyvenimo kokybę gerinančiai veiklai (prekių (suvenyrų, prizų) pirkimui ir maitinimo paslaugos apmokėjimui 2018 m. IV ketvirtyje).
2. P a v e d u šio įsakymo 1.1 – 1.4 papunkčiuose nurodytų bendruomenių pirmininkams ne vėliau kaip per 30 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/pajurio ir Pajūrio seniūnijos skelbimų lentoje.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Raimundas Vaitiekus